Vantaan Veturi

Vantaan Veturi on vantaalainen vuonna 1987 perustettu urheiluseura. Sen päälajit ovat futsal ja jalkapallo. Seuran yleisesti käyttämä lyhenne VALO tulee yhdistyksen koko nimestä Vantaan Veturi ry – Vandas Lokomotiv rf.

Futsalia VALO on pelannut siitä lähtien, kun lajia alettiin Suomessa harrastaa. Se pelasi Futsal-liigassa vuodet 2004–2009. Seuran paras saavutus on SM-pronssi kaudelta 2004–2005. Liigajoukkueessa on pelannut useita jalkapallon Veikkausliigapelaajia, kuten Jarno Parikka, Erkka V. Lehtola, Ilari Äijälä ja Tommi Paavola. 

Ikämiessarjoissa VALO on moninkertainen Suomen mestari. VALOlla oli 2004-2005 myös juniorijoukkue joka voitti Uudenmaan 1990-syntyneiden sarjan sekä sijoittui toisena kautena kolmanneksi.

Jalkapallossa seura on korkeimmillaan pelannut Kolmosessa.

Lähteet

Aiheesta muualla 

 Seuran sivusto
 VALO futsal.fi-sivustolla

Suomalaiset futsalseurat
Vantaalaiset urheiluseurat
Suomalaiset jalkapalloseurat
Vuonna 1987 perustetut urheiluseurat